
                                                                  ANEXA LA HCL NR.59/28.04.2025
S T A T U T U L

C O M U N E I   MĂRĂCINENI
        În conformitate cu Ordonanța de Urgență a Guvernului nr. 57 din 5 iulie 2019 privind Codul Administrativ si cu Ordinul nr. 25 din 14 ianuarie 2021pentru aprobarea modelului orientativ al statutului unităţii administrativ-teritoriale.Consiliul local Maracineni a elaborat prezentul Statut al unităţii administrativ teritoriale.

        Comuna Mărăcineni, parte a judetului Argeș, este unitatea administrativ teritorială care cuprinde populaţia rurală ce trăieste pe arealul conventional delimitat si care are comunitate de interese si tradiţii proprii,formata din satele Mărăcineni si Argeșelu ai căror locuitori formează o comunitate umană, unitară care are ca scop fundamental al vieţii şi activităţii sale înfăptuirea binelui comun şi fericirea tuturor membrilor săi.

        Este persoană juridică de drept public cu patrimoniu propriu si capacitate juridică deplină.
          Comunitatea şi autorităţile sale reprezentative asigură condiţii optime ca  satele care o compun să-şi păstreze şi să-şi promoveze identitatea exprimată prin valorile, obiceiurile şi tradiţiile proprii în condiţiile stabilite de legile ţării, de prezentul statut şi de celelalte acte de autoritate locală.

         În comuna Mărăcineni munca, sacrificiile şi înfăptuirile generaţiilor trecute, istoria şi cultura locală, obiceiurile şi tradiţiile, credinţa străbună, învăţământul şi educaţia reprezintă fundamentele unităţii sufleteşti şi administrative ale comunităţii locale, temelia înălţării spre ideal a acesteia.

         În spiritul tradiţiilor democratice şi al idealurilor perene ale poporului român, al valorilor naţionale, europene şi universale, organizarea social-politică, economică, educaţională şi culturală a muncii şi vieţii comunităţii locale se întemeiază pe apărarea şi promovarea democraţiei şi a legalităţii, a demnităţii omului şi a liberei dezvoltări şi afirmări ale personalităţii umane, a drepturilor şi libertăţilor cetăţenilor, a dreptăţii sociale şi a pluralismului politic, a muncii libere şi a familiei care reprezintă valori supreme ale acesteia şi pe care autorităţile publice locale, instituţiile şi cetăţenii au datoria  de a le apăra şi garanta.    


În comuna Mărăcineni, respectarea Constituţiei, a legilor ţării şi a actelor de autoritate locală, inclusiv a  prezentului statut, este obligatorie.


Puterea locală aparţine comunităţii, care o exercită, în condiţiile stabilite de Constituţie şi de legile ţării, prin autorităţile publice reprezentative, constituite prin alegeri libere, periodice şi corecte.
Art.1. - Însemnele specifice comunei Maracineni-stema comunei Mărăcineni au fost stabilite  cu respectarea prevederilor HG nr. 25/2003 privind stabilirea metodologiei de elaborare, reproducere şi folosire a stemelor judeţelor, municipiilor, oraşelor şi comunelor, a Legii nr. 102/1992 privind stema ţării şi sigiliul statului si conform HCL nr.77/27.11.2014 si anume :

Stema comunei Mărăcineni se compune dintr-un scut triunghiular cu marginile rotunjite şi  despicat avand:

· in primul camp roşu ,o roată crenelată de aur,

· pe câmpul doi ,de argint se află un stejar, 

· in câmpul 3, azur se află o acvilă .

Coroana murală cu un turn crenelat arată că localitatea are rangul de comuna.
     Semnificaţia elementelor insumate:
· Roata crenelată simbolizează activitatea industrială care se desfaşoară pe teritoriul comunei;

· Stejarul simbolizează bogatia silvică a zonei;

· Acvila simbolizează bogaţia cinegetică a localitaţii.

Art.2 – Istoricul si asezarea geografica :
       Comuna Mărăcineni, având în componență două sate, Mărăcineni şi Argeşelu(Ciumeşti),este situată în zona centrală a judeţului Argeş, la confluenţa Râului Doamnei cu Râul Argeş , având ca vecini:la Sud-Municipiul Piteşti,la N-comuna Micești,la E-oraşele Mioveni şi Ştefăneşti şi la V-comuna Budeasa.
Comuna este atestată documentar din anul 1481 şi semnifică amplasarea medievală într-o zonă joasă din lunca râului Doamnei şi lunca Budeasa Mică înconjurată de mărăcini şi vegetaţie hidrofilă,ferită de privirile străinilor.

Vetrele celor două sate s-au conturat iniţial si s-au extins,de-a lungul secolelor,pe terasele dealurilor Bolea şi Plaiul Oii,în luncile râului Doamnei şi Argeşului.Astăzi, acestea sunt practice unite,intregul intravilan fiind orientat longitudinal,de la nord spre sud,pe o distanţă de circa 6 km.

Art.3-Suprafata: 
Comuna Mărăcineni are o suprafaţă de 2155 ha din care:

-456 ha-intravilan

-666 ha-teren arabil

-430 ha-livezi

- 77 ha-păşuni şi fâneţe
-289 ha-păduri

-  51 ha-ape

-154 ha-neproductiv

Deasemenea are o reţea de drumuri în lungime de 44 km, din care:
-  7 km de drum naţional,

-10 km de drum judeţean

-27 km de drumuri comunale

Art.4 Relieful:
       Arealul  pe care este aşezat comuna Mărăcineni îl constituie, în cea mai mare parte, interfluviul de confluenţă dintre râurile Argeş şi Doamnei, având o altitudine medie de 288 m.

       Satul Argeșelu (Ciumeşti) se intinde pe o distanţă de circa 4 km, la baza versantului estic al dealurilor Bolea şi Plaiul Oii, componente ale subunităţii morfostructurale Dealurile Argesului.Cele trei terase commune râurilor Doamnei şi Argeş,peste care se suprapune teritoriul localităţii Mărăcineni, coboară treptat,de la vest la est,avand altitudini cuprinse între 60 şi 10 m faţă de alibi.Contactul dintre lunca Râului Doamnei şi Argeş,şi prima terasă mărginaşă,se prezintă pe o linie sinuoasă ce porneşte ,din nord,din punctul Sub mal,trece de la est de calea ferată în zona gării Ciumeşti, apoi la vest de aceasta,în apropiere de fostul S.M.A. şi la vest,şoseaua naţională Piteşti-Câmpulung,în zona Gropeni-Uzina de Apă,continuându-se,spre nord-vest,de-a lungul Argeşului.

Râul Doamnei constituie graniţa naturală dintre comuna Mărăcineni şi oraşul Mioveni pe o lungime de circa 8 km.

     Râul Arges constituie graniţa naturală pe o lungime de circa 4,5 km cu Municipiul Piteşti şi comuna Budeasa.

     Uliteasaca, Bolea, Pleaşa, Lipianca şi Budeasa sunt afluenţi de dreapta ai râului Doamnei.

      Cadrul natural şi alcătuirea geologică a zonei pe care s-a constituit comuna sunt rezultatul mai multor factori interni şi externi ai evoluţiei paleogeografice,începând din cretacicul superior până în cuaternar(ultima eră geologică),aproximativ 70 milioane de ani.

Art.5 Climatul :
      Comuna Mărăcineni beneficiază de un climat temperat-continental-etajul dealurilor-ce este determinat de advecţia aerului maritim continental din vest,mai umed si acelui continental,mai uscat,din est.Uneori pătrund şi mase de aer mai rece din nord.Ocazional, vara, sudul ţării,deci şi zona noastră de interes,este traversată de mase de aer tropical,din nordul Africii,uscat şi torid.Arealul comunei Mărăcineni,protejat de la est la vest de dealuri,are un topoclimat de vale, cu predominarea timpului calm,moderat.În lunile de iarnă nu se înregistrază temperaturi foarte scăzute sau viscole puternice,iar verile sumt mai puţin caniculare,cu unele excepţii.
Art.6 Flora,Vegetatia :
      Într-o clasificare din punct de vedere fitogeografic, teritoriul comunei Maracineni,integrat fireste zonei mai largi ce cuprinde municipiul Pitesti si localitatile din jurul sau, se incadreaza in regiunea euro-siberiana,provincial central-europeana si provincial daco-ilirica.In acest areal flora reprezinta un amestec de elemente montane cu cele de câmpie, acestea alcatuind o vegetatie variata de paduri ,tufărişuri ,fâneţe ,zăvoaie,mlaştini sau de ape,vegetaţia predominanata fiind cea caracteristica dealurilor din podişul getic.
       Pădurile colinare din nord-vestul comunei se afla la limita dintre subzona fagului şi cea a mesteacănului,tot aici fiind şi limita sudică a mesteacănului alb. Pe versantii dealurilor  si ai văilor, pe lângă fag, intalnim si frasinul, carpenul, paltinul, stejarul, salcâmul, teiul, cireşul sălbatic si o specie de conifere numită local “cetin” precum şi o varietate de ciuperci comesibile precum buretele laptos,ghebele si mânătărcile şi necomestibile.Flora este bogată in plante medicinale,foarte apreciate.

         Din primavarâ până în toamnă curtile si gradinile multor locuitori au aspectul unor adevărate oaze de verdeaţă,culori şi parfum oferit de abundenţa narciselor ,zambilelo ,crinilor,trandafirilor,liliacului,lamâiţei,crizantemelor,etc.

          Comuna Mărăcineni are tradiţie in cultivarea capşunilor si a diferitelor soiuri de pomi fructiferi,un merit deosebit revenindu-i in acest sens Institutului de Cercetări şi Producţie pentru Pomicultură.

Art.7 Ocupatii ale locuitorilor in trecut si prezent:
        În perioadele antebelică şi interbelică,satul Mărăcineni era cel mai mare producător de cărămizi din fostul judeţ Muscel.

Alte importante indeletniciri ale locuitorilor au fost:agricultura   ,meşteşugurile, cărăuşia , cultura legumelor şi zarzavaturilor  ce se vindeau pe piaţa Piteştilor.

         În prezent majoritatea locuitorilor lucrează în industrie,foarte puţini ocupându-se cu agricultura,cultivarea legumelor,florilor şi căpşunilor .

Art.8 Fauna actuala:
       Teritoriul comunei este populat cu animale specifice zonei de interferenţă a faunei central-europene de pădure,este europene de stepă şi sudice.In păduri pot fi întâlnite exemplare obişnuite ale faunei din ţata nostră,intre care:vulpea, viezurele, jderul, dihorul comun,navăstuica,căprioara sau căpriorul, iepurele, diferiţi şoareci şi şobolani.In ultimii ani lupul a dispărut ori îşi face tot mai rar apariţia.Deasemenea nu lipsesc anumalele insectivore precum:ariciul,cârtiţa şi altele.
        Numeroase specii de păsări se găsesc în pădurile,grădinile şi zăvoaiele comunei,aşa cum sunt :cucul,  pupăza, grangurul, mierla,privighetoarea ,ciocârlia, guguştiucul ,cinteza ,rândunica,rândunica,vrabia,presura,piţigoiul,codobatura,corbul şi specii de păsări răpitoare,intre care:,gaita,cioara,bufniţa,ciuhurezul,uliul şi altele.

Mai nou ,în luncile celor două râuri pot fi observate zborurile pescăruţilor,gâştelor şi raţelor sălbatice,datorită lacurilor de acumulare.
Art.9 Populatia :
     La Racensămantul General al populației și locuințelor din anul 2021 , comuna Mărăcineni  avea un numar de 5322 persoane total înregistrate și un număr de aproximativ 3000 de locuitori străinași , care au domiciliul în alte localități.
Dinamica populatiei este crescatoare, de la un recensamant la altul cu un ritm de creştere datorat pozitiei geografice şi situţiei economico-sociale,așa încat estimăm în prezent o populație de aproximativ 7000 locuitori.
Populaţia comunei Mărăcineni este de cetaţenie şi naţionalitate română, dar cuprinde si un număr redus de locuitori de populatie romă care s-au integrat fără probleme în rândul majorităţii

Art.10 Legislativul si executivul:
     Autorităţile administraţiei publice prin care se realizează autonomia locală si care conduc comuna sunt Consiliul local al comunei Mărăcineni ca autoritate deliberativă si instituţia primarului, ca autoritate executivă. Atât Consiliul local cât si primarul se aleg în condiţiile prevăzute de lege.

      Consiliul local al comunei Mărăcineni este compus din 15 consilieri locali alesi prin vot universal, egal, direct, secret si liber exprimat, la alegerile autorităților administrației publice locale din 27 septembrie 2020.
                 Actualul Consiliu Local al comunei Mărăcineni a fost legal constituit , cei 15 consilieri locali declarați aleși fiind validați de către Judecătoria Pitești prin Încheierea din data de 07.10.2024 emisă de Judecătoria Pitesti în Dosarul cu nr.11520/280/2024 , înregistrată la Primăria comunei Mărăcineni cu nr.12442/29.10.2024 ,  din total de 15 membri ai consiliului local, conform Ordinului Prefectului Județului Argeş nr. nr.583 /04.11.2024  dupa cum urmeaza:

	Nr. crt
	NUMELE ȘI PRENUMELE
	Apartenența politică

	1
	BOBOC
SORINA-ELENA
	PARTIDUL 
SOCIAL DEMOCRAT

	2
	BREBENE

SILVIU-IONEL
	PARTIDUL 
SOCIAL DEMOCRAT 

	3
	CONSTANTINESCU

CONSTANTIN
	PARTIDUL 
SOCIAL DEMOCRAT

	4
	DELIU
RALUCA-MARIA
	ALIANȚA PENTRU UNIREA  ROMÂNILOR

	5
	DINCĂ
 MARIA
	PARTIDUL 
SOCIAL DEMOCRAT

	6
	DUMITRACHE
MARIAN-CRIISTINEL
	ALIANȚA PENTRU UNIREA  ROMÂNILOR

	7
	MARIN 

NARCIS-DANIEL
	PARTIDUL 
SOCIAL DEMOCRAT

	8
	PISCANU
ANGELA-IULIANA
	PARTIDUL 
SOCIAL DEMOCRAT

	9
	RUSCEA
ION
	UNIUNEA 

SALVAȚI ROMÂNIA

	10
	RUȘANU 

SICĂ-CRISTIAN
	PARTIDUL 
NAȚIONAL-LIBERAL

	11
	SOLOMON
CONSTANTIN
	PARTIDUL 
SOCIAL DEMOCRAT

	12
	STANCIU 

IULIAN-CRISTIAN
	PARTIDUL 
SOCIAL DEMOCRAT

	13
	STĂNCULESCU
CONSTANTIN-ROMULUS
	PARTIDUL 
SOCIAL DEMOCRAT

	14
	STĂNESCU
ION
	ALIANȚA PENTRU UNIREA  ROMÂNILOR

	15
	SUCIU

ROBERT-CLAUDIU
	PARTIDUL 
SOCIAL DEMOCRAT


Structura politica a Consiliului Local Mărăcineni este urmatoarea:

-P.S.D. - 10 consilieri:
-A.U.R - 3 consilieri:
-U.S.R. -1consilier

-P.N.L. -1consilier

      Atribuţiile specifice ale Consiliului local si ale primarului sunt prevăzute în cuprinsul art.128 si 155 Ordonanța de Urgență a Guvernului nr. 57 din 5 iulie 2019 privind Codul Administrativ si în Regulamentul de organizare si funcţionare al consiliului local întocmit în baza art 632  din Codul Administrativ,aprobat prin Hotararea Consiliului Local Maracineni nr.121/23.11.2020,mandat 2020-2024.
       Primarul, viceprimarul, secretarul de comună împreuna cu aparatul de specialitate al primarului constituie, potrivit legii, o structură funcţională cu activitate permanentă (Primaria comunei) care duce la îndeplinire hotărările Consiliului local si dispoziţiile primarului, si soluţionând problemele curente ale colectivităţii.

      Sediul Primariei Comunei  Maracineni se afla în satul Mărăcineni,nr.274A, avand o pozitie centrală .

      Primaria comunei Mărăcineni are ultima Organigrama si Stat de funcţii aprobate prin Hotararea Consiliului Local nr.52/28.04.2025.
Institutia Primarului este reprezentată astfel:

- Primar-  Nicolae-Liviu DASCĂLU-demnitar

-Viceprimar- Angela-Iuliana PISCANU-demnitar

-Secretar general comună- Marinela BUJOR-functionar public

-Administrator public-Nicolae ARDEI

-Directia economica si administrativa ce are în componență :
Director executiv-Maria BARBU

Compartiment achizitii publice,

Compartiment contabilitate,

Compartiment impozite,taxe si caserie,

Compartiment administrativ si pază,

Compartiment relatii cu publicul si registratura,
Serviciul puiblic de  asistență socială
-Compartiment stare civilă
-Compartiment resurse umane si monitorizare a procedurilor administrative
-Compartimentul registrul-agricol si fond funciar
-Compartiment urbanism

-Compartiment situatii de urgenţă
-Compartiment biblioteca comunală
-Compartiment poliție locală
-Compartiment juridic

-Club sportiv comunal Mărăcineni 2021

-Serviciul Public Comunitar de Evidență a Persoanelor
      (1) a) Aparatul de specialitate al primarului cuprinde funcţii publice de execuţie , de conducere si personal contractual, conform statului de funcţii. Numărul de personal, statul de funcţii şi organigrama primăriei se aprobă prin hotărâri ale consiliului local, la propunerea primarului, cu luarea în consideraţie a necesarului de resurse umane şi a fondurilor alocate, prin bugetul local, pentru acoperirea cheltuielilor de personal;


b) Dintre funcţiile publice, următoarele sunt funcţii de conducere:



- secretar general comună


- director executiv

c) Aparatul de specialitate al primarului este structurat pe compartimente funcţionale a căror configuraţie se stabileşte  prin organigrama propusă de primar şi aprobată de către consiliul local.

  d) Numărul total de posturi din aparatul de specialitate al primarului poate fi mărit numai cu o motivaţie puternică şi dacă prevederile bugetare pentru salarizarea personalului sunt acoperitoare.

 e) Numirea, promovarea, evaluarea, salarizarea şi acordarea celorlalte drepturi pecuniare, eliberarea din funcţie a personalului din aparatul de specialitate al primarului se fac în conformitate cu,Legea nr.153/28 iunie 2017 privind salarizarea personalului platit din fonduri publice,cu OUG nr.57/2019,privind Codul administrativ, respectiv Legea nr. 53/2003-Codul Muncii şi celelalte acte normative aplicabile.

 f) Modul de organizare si funcţionare, obiectivele, sarcinile si responsabilităţile ce revin fiecărui compartiment funcţional din cadrul primăriei se stabilesc, potrivit legii, de către primar;

g) Sarcinile ce revin fiecărui funcţionar public sau angajat pe bază de contract de muncă se stabilesc prin fişele posturilor care se întocmesc de către fiecare şef de compartiment care are şi competenţa de a evalua, stimula, propune sancţiuni etc. pentru activitatea desfăşurată de aceştia. Personalul contractual şi funcţionarii publici exercită obligatoriu toate atribuţiile şi sarcinile date prin lege, hotărârile consiliului local şi dispoziţiile primarului.

h) Şefii de compartimente din cadrul primăriei  au obligaţia de a viza rapoartele de specialitate întocmite de personalul din subordine, la proiectele de hotărâri ale consiliului local, răspunzând de exactitatea şi de corectitudinea informaţiilor furnizate, de respectarea normelor tehnice şi juridice aplicabile cu privire la punctele de vedere exprimate şi soluţiile propuse 
(2) a) Primarul, viceprimarul, secretarul general al unităţii administrativ-teritoriale şi aparatul de specialitate al primarului formează primăria comunei Mărăcineni care duce la îndeplinire hotărârile consiliului local şi dispoziţiile primarului, soluţionând problemele curente ale colectivităţii locale.

b) Primăria comunei Mărăcineni îşi desfăşoară activitatea pe baza regulamentului de ordine interioară .
(3) Primarul, viceprimarul şi secretarul unităţii administrativ-teritoriale împreună cu aparatul de specialitate al primarului formează o structură funcţională numită primăria comunei Mărăcineni care aplică actele locale de autoritate şi soluţionează problemele generale ale comunităţii cu respectarea legislaţiei în vigoare.

Activitatea primăriei este organizată şi se desfăşoară pe baza regulamentelor interne şi a Statutului comunei Mărăcineni . 

Art.11 Finanţele publice locale
1) Formarea, administrarea, utilizarea şi controlul resurselor financiare ale comunei Maracineni şi ale instituţiilor sau serviciilor publice locale se realizează cu respectarea principiului autonomiei locale, administrative şi financiare, reglementarea acestora făcându-se prin hotărâri ale consiliului local, în condiţiile Legii finanţelor publice locale şi a celorlalte norme legale în vigoare.

2) Bugetul local anual şi bugetele speciale sunt aprobate prin hotărâri ale consiliului local, proiectele acestora fiind promovate de către primar, pe baza datelor furnizate de către compartimentul financiar- contabil, respectiv a solicitărilor primite din partea compartimentelor de specialitate, a instituţiilor şi serviciilor de interes public local în condiţiile legii.

3) Sursele din care se constituie veniturile bugetului local sunt cele stabilite prin legea finanţelor publice locale.

4) Impozitele şi taxele locale în comuna Mărăcineni se stabilesc prin hotărâri ale consiliului local, în limitele şi în condiţiile stabilite de lege.
Calculul, urmărirea, încasarea sau executarea silită a creanţelor bugetare locale se realizează de către compartimentul financiar- contabil din cadrul aparatului de specialitate al primarului, în condiţiile legii.


5) Organizarea şi desfăşurarea activităţii financiar-contabile la nivelul comunei Maracineni se realizează cu respectarea principiilor, regulilor, procedurilor şi responsabilităţilor stabilite prin Legea finanţelor publice locale, legilor anuale ale bugetelor de stat, legea contabilităţii şi a celorlalte reglementări legale în materie.


6) Ordonatorul principal de credite îsi exercită atribuţiile şi responsabilitaţile ce-i revin pe linia finantelor publice locale prin intermediul compartimentului financiar contabil şi al celorlalte structuri sau funcţii publice din cadrul administraţiei publice locale care, potrivit hotărârilor consiliului local, dispoziţiilor primarului, fişelor posturilor şi regulamentelor de organizare internă.


7) Ordonatorul principal de credite întocmeşte şi prezintă spre aprobare consiliului local, până la data de 31 mai a anului următor, conturile anuale de execuţie a bugetului local şi bugetelor speciale însoţite de rapoarte de performanţă în care se cuprind obiectivele preconizate şi pe cele obţinute, indicatorii şi conturile,precum şi situaţia angajamentelor legale.

-Execuţiile bugetare anuale şi trimestriale care sunt prezentate spre aprobare consiliului local vor cuprinde, ca anexe, situaţia contractelor de achiziţii publice încheiate/în derulare /finalizate în perioada de referinţă, care vor cuprinde cel puţin următoarele informaţii: titulari, nr. hotărârii consiliului local de aprobare a documentaţiei, suma prevăzută în buget, valoare contract, termen de finalizare, stadiul lucrărilor etc.

          8) Toate operaţiunile care angajează finanţele publice şi patrimoniul comunei Maracineni sunt supuse controlului financiar preventiv, auditului public intern şi controlului financiar, în condiţiile legii.


9) Contractarea de împrumuturi se poate realiza, în condiţiile legii, numai pentru obiective de investiţii indispensabile pentru viaţa comunităţii, în absenţa altor posibilităţi de finanţare, cu o fundamentare corespunzătoare, care va conţine obligatoriu un studiu de impact.Hotărârile consilului local având acest scop vor fi adoptate numai cu consultarea locuitorilor comunei în cadrul adunărilor cetăţeneşti pe sate organizate de către primar, în condiţiile legii.Se interzice contractarea unui nou împrumut înainte de rambursarea unuia deja contractat; folosirea liniilor de creditare deschise pentru un anumit obiectiv de investiţi în alte scopuri este, de asemenea interzisă.
– Patrimoniul public si privat al comunei Maracineni este alcătuit din bunurile mobile si imobile aflate în proprietatea publică sau privată a comunei.Domeniul public al comunei a fost atestat prin H.G. nr.17/27.09.1999. Inventarul bunurilor domeniului public si privat al comunei Maracineni se actulizează ,după caz,anual.

Bunurile ce apartin localitătii sunt supuse inventarierii anuale. Cresterea sau diminuarea patrimoniului va fi temeinic justificată pentru fiecare caz în parte, în note explicative anexate la inventar.

Art.12 Achiziţiile şi lucrările publice

                      1) Angajarea, lichidarea, ordonanţarea şi plata cheltuielilor bugetare în comuna Maracineni se realizează cu respectarea normelor, procedurilor şi competenţelor stabilite prin actele autoritaţilor publice locale şi legile ţării.

                      2) Planul anual de achiziţii publice, lista de investiţii şi documentaţiile tehnico-economice corespunzătoare se întocmesc prin grija compartimentelor de specialitate din cadrul primărie locale şi se supun aprobării consiliului local şi primarului în condiţiile legii.

                      3) Atribuirea contractelor de achiziţii produse, servicii şi lucrări în comuna Mărăcineni se face cu respectarea cerinţelor şi procedurilor legale, pe baza documentaţiilor întocmite de către compartimentele de specialitate din cadrul primăriei, care au obligaţia de a urmări execuţia contractelor, de a face recepţia bunurilor, serviciilor sau lucrărilor contractate şi de a le gestiona şi utiliza în scopul pentru care au fost achiziţionate.

                       4) Obiectivele de investiţii cuprinse în strategia şi programele de dezvoltare a comunei Mărăcineni se evidenţiază în mod corespunzător  in  documentaţiile care reflectă perspectiva dezvoltării şi modernizării urbanistice a localităţii, aprobate de către consiliul local.

                       5) Execuţia lucrărilor de construcţii se poate realiza numai după obţinerea autorizaţiei emise de către factorii în drept şi cu respectarea cerinţelor impuse.

                        6) Pentru finanţarea obiectivelor de investiţii cuprinse în programele de dezvoltare a comunei Mărăcineni, primarul, viceprimarul, consilierii locali şi funcţionarii publici cu atribuţii în domeniu au obligaţia de a promova proiectele şi documentaţiile pe baza cărora se pot obţine fonduri guvernamentale şi europene cu respectarea normelor aplicabile.

                         7) În vederea finanţării şi realizării unor acţiuni, servicii sau lucrări de interes public local, consiliul local poate aproba cooperarea sau asocierea cu persoane juridice române sau straine.

                         8) Lucrările de construcţii şi reparaţii de interes public, finanţate de la bugetul local al comunei Mărăcineni se execută numai pe baza unor documentaţii tehnico-economice aprobate de către consiliul local, contractele de execuţie fiind atribuite numai cu respectarea legislaţiei privind achiziţiile publice.

                          9) Obiectivele de investiţii realizate cu fonduri de la bugetul local se includ, prin hotărâri ale consiliului local, în patrimoniul public sau privat al comunei Maracineni, după caz, evidenţa contabilă, administrarea, gestionarea şi utilizarea lor realizându-se de către compartimentele de administrare a patrimoniului şi financiar-contabil din primărie, în condiţiile stabilite prin hotărâri ale consiliului local şi legile ţării.



   10) Documentaţiile de atribuire a contractelor de achiziţii, lucrări, construcţii sau de reparaţii, respectiv de materiale în vederea realizării unor astefel de lucrări, servicii de proiectare, de consultanţă, juridice, de contabilitate sau de pază, se supun aprobării consiliului local sau după caz, consiliilor de administraţie de la instituţiile ai căror directori au statut de ordonatori de credite.Se interzice încheierea de acte adiţionale la aceste contracte cu încălcarea procedurilor şi a limitelor stabilite de lege.
Art.13.Educatia,viata spirituala si cultura comunitatii
1) Educaţia libertăţii, emanciparea prin cultură şi înălţarea spirituală a oamenilor din comuna Mărăcineni reprezintă preocupări de bază şi priorităţi ale activităţii autorităţilor, instituţiilor, familiei şi ale întregii comunităţi.

2) Comunitatea şi autorităţile publice locale sunt obligate să asigure condiţii optime pentru educaţia unitară, în condiţii de libertate, a tuturor fiilor ei în sensul formării, dezvoltării şi afirmării libere a personalităţii fiecăruia şi al pregătirii lor pentru a face faţă, atât individual, cât şi cu întreaga comunitate, nevoilor vieţii într-o societate şi o lume aflate în permanenţa schimbare.

3) Punerea bazelor şi aplicarea unei pedagogii a comunităţii, integrată unei pedagogii naţionale şi europene moderne reprezintă o preocupare de bază a autorităţilor şi o datorie a intelectualităţii locale.

4) Educaţia libertăţii la nivelul comunei Mărăcineni se integrează sistemului educaţional naţional urmărind în principal :

a) dezvoltarea armonioasă, din punct de vedere fizic şi sufletesc, a copiiilor, tinerilor şi a tuturor membrilor comunităţii ;

b) lărgirea orizontului de cunoaştere a acestora prin însuşirea bazelor ştiinţelor şi prin contactul cu valorile fundamentale ale culturii  locale, naţionale, europene sau universale.

c) cultivarea abilităţilor practice, a aptitudinilor, talentelor şi a celorlalte disponibilităţi creative ,valorificarea acestora din perspectiva afirmării personale şi a sporirii patrimoniului cultural ( material şi spiritual) al comunităţii ;

d) formarea şi afirmarea spiritului întreprinzător, bazat pe libera iniţiativă şi concurenţă ;

e) promovarea valorilor, principiilor şi virtuţilor morale autentice, inclusiv a celor religioase şi cultivarea pe această bază a sentimentelor, a convingerilor şi a unei motivaţii superioare pentru o viaţă morală pusă în slujba binelui şi a respingerii răului.

f) afirmarea voinţei şi întărirea caracterelor, dezvoltarea puterilor sufleteşti necesare în lupta cu valurile vieţii, pentru împlinirea aspiraţiilor individuale şi a idealurilor comunităţii ;

g) asigurarea unei minime culturi politice, juridice şi civice care să dea membrilor comunităţii, ai societăţii în general, posibilitatea unei integrări corecte în viaţa şi activitatea acestora.

h) înţelegerea corectă, de către membrii comunităţii, a raporturilor dintre nevoi şi resurse, dintre necesităţi şi posibilităţi, dintre ideal şi real, dintre putere, libertate,şi fericire, dintre individ şi comunitate ; conştientizarea, pe această bază a permanenţei nevoi de implicare a fiecăruia în viaţa «cetăţii».

5) Şcolile, bisericile, grădiniţele, Centrul de zi Alba ca Zapada si cei 60 de pitici,biblioteca, agenţii economici, cabinetele medicale împreună cu celelalte instituţii şi cu familiile participă în mod liber, de pe poziţiile proprii fiecăruia, cu metodele şi mijloacele specifice, la formarea şi dezvoltarea personalităţii fiecărui locuitor al comunei, colaborând pentru cultivarea şi promovarea valorilor spirituale autentice şi pentru realizarea şi menţinerea unităţii sufleteşti a comunităţii.

6) Preoţii şi profesorii, învăţătorii şi educatoarele, medicii şi inginerii, economiştii şi juriştii, demnitarii şi funcţionarii publici, patronii şi administratorii societăţilor comerciale, părinţii şi toţi cei care au dobândit o pregătire sau experienţă de viaţă bogată au pe lângă statutul lor profesional oficial şi pe acela de «povăţuitori» ai oamenilor şi ai comunităţii locale spre împlinirea «rostului» lor. 
7) Raporturile dintre primar şi Consiliul Local pe de o parte şi instituţiile din sfera învăţământului, culturii şi cultelor, care işi desfăşoară activitatea pe raza comunei Mărăcineni, se bazează pe principiile legalităţii, autonomiei sau independenţei decizionale, ale solidarităţii şi responsabilităţii, al echilibrului şi  cooperării dintre puterea politică sau administrativă şi puterea culturii, a educaţiei şi a credinţei în scopul asigurării armoniei sociale, al dezvoltării şi afirmării comunităţii.

Evoluţia prescolară si scolară se realizează prin grădiniţe si scoli generale dupa cum urmează :

-2 gradinite :1 in satul Mărăcineni (scoala Mărăcineni) si 1 în satul Argeșelu (scoala Argeșelu).
-Liceul tehnologic Mărăcineni care are in componenta Scoala generală Mărăcineni,Școala Generală Argeșelu si Liceul Teoretic Mărăcineni.
-În anul 2015 a fost dat în folosință Centrul de îngrijire copii ,instituție inființată pe fonduri europene cu o capacitate de 60 de locuri  , unde părinții cu o situatie materială precară iși pot aduce copii care sunt ingrijiți și educați la standarde europene și 30 de locuri în sistem after school, unde iși pot desfășura activitatea copiii din familii cu o situatie materială bună , atât din comuna , cât și din alte localități , pe baza de contributivitate.                     
Art.14. –Instituții- În unitatea administrativ teritorială Mărăcineni, functionează următoarele institutii social-culturale:
. Dispensarul uman din satul Argeșelu în  cadrul căruia funcționează un cabinet de fizioterapie,cabinet stomatologic,farmacie,laborator analize și cabinet medic de familie
. 2 cabinete medicale private 
. Farmacie privată;

. Liceul Tehnologic Mărăcineni care cuprinde Scoala Generala Mărăcineni , Scoala  Generala Argeșelu si 2 grădinițe.
.Centrul ingrijire copii « Alba ca Zapada si cei 60 de pitici »,
. Biblioteca comunală;

. Postul de Politie;

. Bisericile :- Crestin Ortodoxe din Mărăcineni si Argeselu si biserica Penticostala din Mărăcineni.
Marea majoritate a locuitorilor din comuna Mărăcineni sunt de religie crestin-ortodoxa. Pe lăngă acestia o comunitate restransă dintre locuitori sunt de religie penticostala .
Art.15. Obiceiuri : In preajma sărbatorilor de Crăciun si Anul Nou, există obiceiul organizării unor manifestări folclorice cu caracter laic si religios cum ar fi colindele ,plugusorul ,sorcova si alte urături.

De exemplu:

-in dimineata Ajunului Craciunului (24 decembrie) copii merg din casa in casa cu “Buna dimineata”;

-in seara Ajunului Craciunului tinerii colindă pe la casele gospodarilor

-in dimineata Ajunului Anului nou copiii merg cu “Plugusorul”, iar seara(31decembrie) există obiceiul ca o parte din locuitori să mearga pe la rude si prieteni cu uratul de Anul Nou ;

-in zilele de sărbatoare dintre Crăciun si Anul Nou se obisnuieste ca tinerii să se organizeze si să umble cu “Capra” iar de la Crăciun si pănă la Bobotează(6 ianuarie)copii umblă cu “Steaua”.

Art.16-Sport.Comuna Mărăcineni are in dotare doua Terenuri de sport în cele două comune și un stadion in comuna Mărăcineni.
Art.17-Cultură.Comuna Mărăcineni are o bibliotecă comunală cu un numar de 8870 volume cu o valoare de 36.222,46 lei.
Art.18 – Activităţile economice specifice care se desfăsoară în comuna Mărăcineni sunt:

-In comuna Mărăcineni isi desfasoara acvtivitatea un nr.de aproximativ 470 agenti economici .

-Agricultura, în special cultivarea cerealelor ;grau,porumb,orz,ovăz
-Cresterea animalelor de catre gospodariile populației:ovine,caprine,bovine și cabaline.
-Morărit printr-o societate comercială cu capital privat;

-Comercializarea mărfurilor alimentare si nealimentare prin Societăti comerciale private si persoane fizice autorizate;

Art.19 – Dotari publice existente în comuna Mărăcineni:

-alimentare cu apă,
-alimentare cu gaze naturale,

-canalizare,
-salubritate,

-postă, T.V.cablu,internet ,
În conformitate cu prevederile Legii nr.351/2001 ,cu modificarile si completarile ulterioare privind aprobarea Planului de amenajare a teritoriului national-Sectiunea a –IVa”Reteaua de localitati”-si a Legii nr.227/2015 privind codul fiscal ,comuna  Mărăcineni a fost încadrata în rangul I.
Art.20-Munca,  Sanatatea,  Protectia populatiei  si   Solidaritatea umana

1) În comuna Mărăcineni, munca  liberă, desfăşurată în condiţii de competenţă şi eficienţă reprezintă o valoare fundamentală şi, totodată, principala cale de afirmare şi promovare socială.

2) Dreptul la muncă nu poate fi îngrădit, iar alegerea profesiei, a meseriei sau a ocupaţiei, precum şi a locului de muncă este liberă pentru toţi locuitorii comunei.

3) Drepturile şi obligaţiile persoanelor angajate, respectiv ale celor care ocupă funcţii publice sunt stabilite prin contractele individuale sau colective de muncă, prin Codul Muncii, respectiv prin Legea privind statutul funcţionarilor publici şi actele normative adoptate în aplicarea acestora.

4) Munca forţată este interzisă pe întreg teritoriul comunei Mărăcineni.

5) Pentru apărarea intereselor profesionale, economice şi sociale, salariaţii au dreptul la grevă, care se manifestă în limitele stabilite de lege şi cu garanţiile necesare asigurării serviciilor esenţiale pentru societate.

6) Agenţii economici, instituţiile, autorităţile publice locale şi toti angajatorii care folosesc forţa de muncă plătită au obligaţia de a respecta normele de igienă şi securitate a muncii, în condiţiile legii.

7) Prevenirea îmbolnăvirilor, asigurarea serviciilor medicale şi ameliorarea stării de sănătate a populaţiei comunei Mărăcineni reprezintă un obiectiv fundamental, o prioritate şi o obligaţie atât pentru fiecare individ sau familie, cât şi pentru comunitatea locală şi autorităţile publice reprezentative.

8) Sistemul acţiunilor şi măsurilor obligatorii al căror scop este sănătatea oamenilor din comuna Maracineni cuprinde :

a) prevenirea poluării mediului natural şi ameliorarea permanentă a mediului economic, social, educaţional şi cultural în care muncesc şi trăiesc locuitorii comunei.

b) asigurarea asistenţei medicale de specialitate prin încurajarea şi sprijinirea înfiinţării şi funcţionării cabinetelor medicale de familie, a cabinetelor medicale specializate si a farmaciilor în toate satele comunei.In satul Argeselu se va da in folosinta in curand un dispensar uman cu dotari de nivel european.
c) desfăşurarea, în colaborare cu instituţiile de profil, a unor acţiuni de informare şi educaţie sanitară, cu caracter general sau special pentru anumite categorii ale populaţiei(copii, tineri, femei, bătrăni, etc).

d) asigurarea condiţiilor prevăzute de normele legale privind medicina muncii.

e) ameliorarea şi menţinerea la un nivel adecvat a stării de igienă atât din spaţiile publice, cât şi în spaţiul privat.

f) combaterea sărăciei, a fumatului, a consumului de  alcool sau de droguri, a violenţei, etc.

g) asigurarea apei potabile, îmbunătăţirea alimentaţiei, respectarea normelor sanitar-veterinare privind sacrificarea animalelor şi comercializarea produselor.

h) combaterea epizootiilor, ecarisarea teritoriului, salubrizarea localităţii.

9) Sistemul de protecţie a populaţiei comunei Mărăcineni cuprinde:

a) securitatea alimentară ;

a) apărarea împotriva dezastrelor ;

b) protecţia mediului ;

c) protecţia civilă ;

d) protecţia muncii ;

e) protecţia socială ;

f) protecţia copiilor şi a tinerilor ;

g) alte forme de protecţie prevăzute de lege.

10) Primarul şi consiliul local, conducerile agenţilor economici şi organizaţiilor din comună au obligaţia de a organiza activitatea şi de a aloca resursele necesare pentru protecţia populaţiei, în condiţiile legii.

11) Comitetul Local pentru Situaţii de Urgenţă, compartimentele funcţionale şi serviciile publice locale, celelalte structuri cu atribuţii pe linia protecţiei populaţiei comunei sunt obligate să se achite de atribuţiile pe care le au în domeniul de activitate pe care îl coordonează astfel încât să fie preîntâmpinate, diminuate sau anulate efectele negative ale unor situaţii excepţionale.

12) În cazul unor calamităţi sau al altor pericole, respectiv pentru situaţiile în care legea stabileşte răspunderi civile normale, toţi locuitorii apţi de efort din comună au obligaţia de a participa la protejarea populaţiei şi a bunurilor, la eliminarea efectelor negative şi la reconstrucţia bazei materiale a comunităţii.

13) Primarul şi consiliul local, împreună cu forţele politice, sociale, culturale şi educaţionale au obligaţia de a asigura şi menţine echilibrul şi armonia socială prin asigurarea egalităţii de şanse şi promovarea solidarităţii umane între toţi membrii comunităţii.

14) Membrii comunităţii locale, indiferent de satul în care trăiesc şi muncesc, indiferent de categoria socială sau profesională căreia îi aparţin, indiferent de opţiuni şi convingeri, indiferent de relaţia în care se află cu autorităţile, au datoria de a acţiona solidar faţa de persoanele sau categoriile de populaţie aflate in situaţii speciale şi de a-şi uni resursele şi eforturile pentru apărarea şi promovarea intereselor comunităţii, pentru înfăptuirea binelui comun şi a fericirii fiecăruia dintre ei.

Art.21 Drepturile,  Libertatile   si   Înatoririle  Fundamentale   ale  cetatenilor   comunei Maracineni
Dispoziţii generale

          a) Cetăţenii comunei Mărăcineni beneficiază de drepturile şi libertăţile consacrate prin Constituţia României şi prin alte legi, având obligaţiile şi drepturile prevăzute de acestea.

b) Cetăţenii comunei Mărăcineni sunt egali în faţa legii şi a autorităţilor publice, fără privilegii şi discriminări.

c) Dispoziţiile prezentului statut privind drepturile şi libertăţile cetăţenilor vor fi interpretate şi aplicate în concordanţă cu prevederile Constituţiei României şi ale legilor ţării, cu Declaraţia Universală a Drepturilor Omului, cu pactele şi celelalte tratate în care România este parte.

d) Orice persoană se poate adresa justiţiei pentru apărarea drepturilor, a libertăţilor şi a intereselor sale legitime.

e) Limitele exercitării drepturilor şi libertăţilor individuale se stabilesc prin legi, astfel încât să nu permită  încălcarea drepturilor şi libertăţilor altora, a ordinii publice sau a bunelor moravuri.

Art.22 Drepturile şi libertăţile fundamentale

       1) Cetăţenilor comunei Mărăcineni le sunt garantate, în condiţiile legii, următoarele drepturi şi libertăţi fundamentale :

a) dreptul la viaţă şi la integritate fizică si psihică ;

b) libertatea individuală ;

c) dreptul la apărare ;

d) libera circulaţie ;

e) dreptul de a le fi respectată şi ocrotită, de către autorităţile publice  viaţa intimă, familială şi privată;

f) inviolabilitatea domiciliului ;

g) secretul corespondenţei ;

h) libertatea conştiinţei ;

i) libertatea de exprimare ;

k) dreptul la învăţătură ;

l) accesul la cultură ;

m) dreptul la ocrotirea sănătatii ;

n) dreptul la mediu sănătos ;

o) dreptul la vot ;

p) dreptul de a fi ales ;

r) libertatea întrunirilor ;

s) dreptul de asociere ;

s) dreptul la muncă şi la protecţie socială a muncii;

t) interzicerea muncii forţate ;

t) dreptul la grevă ;

u) dreptul la proprietate privată;

v) libertatea economică ;

x) dreptul la moştenire ;

y) asigurarea unui nivel de trai decent ;

z) ocrotirea familiei ;

z.1 protectia familiei şi a tinerilor ;

z.2 dreptul la petiţionare ;

z.3 dreptul persoanei vătămate de o autoritate publică de a solicita anularea actului şi repararea pagubei ;

       2.) Autorităţile publice locale au obligaţia de a asigura, în mod direct, sau în colaborare cu instituţiile şi autorităţile statului, exercitarea drepturilor şi libertăţilor prevăzute în prezentul statut, în conditiile legii.

      3.) Restrângerea exerciţiului unor drepturi sau a unor libertăţi se poate impune numai prin lege şi numai pentru situaţii de natura celor prevăzute de art.53 din Constituţia României.

Tuturor cetăţenilor comunei li se asigură egalitatea de şanse şi în faţa legii şi a autorităţii.În comuna Maracineni sunt interzise discriminarea, exploatarea şi încălcarea sub orice formă a demnităţii umane.

Art.23 Îndatoririle fundamentale

Cetăţenii comunei Mărăcineni au următoarele îndatoriri fundamentale :

a) să se achite de îndatoririle fundamentale pe care le au faţă de ţară şi faţă de statul român în conformitate cu prevederile Constituţiei României ;

b) să manifeste loialitate faţă de comuna Mărăcineni şi să păstreze, să sporească şi să promoveze valorile care definesc identitatea acesteia şi să-i asigure unitatea şi integritatea.

c) să-şi îndeplinească obligaţiile asumate prin jurământ, în cazul exercitării unor funcţii publice locale, cu bună credinţă ;
d) să desfăşoare o activitate utilă pentru sine, pentru familie, pentru comunitate şi pentru societate în general;

e) să contribuie la cheltuielile publice prin plata taxelor şi impozitelor locale ;

f) să-şi exercite drepturile şi libertăţile constituţionale cu bună-credinţă, fără să încalce drepturile şi libertaţile celorlalţi membri ai comunităţii ;

g) să slujescă binele general al comunităţii şi să nu aducă prejudicii materiale sau de imagine comunei Mărăcineni.

Art.24 Dispozitii   finale 
          Cuplurilor care au implinit 50 ani de casatorie,li se acorda „Diploma de Fidelitate”cu conditia ca ambii soti să fie in viată la data împlinirii celor 50 ani si înmanarea unei sume de bani. Festivitatea de acordare se va organiza prin grija primarului.
Titlul de cetăţean de onoare al comunei se acordă după următoarele criterii :

a) contribuţia majoră la realizarea unor obiective de maximă importanţă pentru viaţa comunităţii locale: construcţii sau modernizări ale unor obiective social-culturale, asigurări de fonduri şi investiţii privind infrastructura localităţii (alimentare cu apă, aducţiune gaze naturale, modernizări de drumuri etc.)


b) îndeplinirea cu rezultate notabile a unor funcţii de demnitate publică (primar, consilier local) sau/şi a unor funcţii de conducere la nivelul instituţiilor fundamentale, toate de la nivelul comunei pe o durată mai mare de 10 (zece) ani.


c) obţinerea unor rezultate deosebite în activitatea culturală şi educativă, sportivă, ştiinţifică, tehnică etc, concretizată în activităţi, lucrări apreciate pe plan intern şi extern, în promovarea la etape superioare ale unor concursuri, în obţinerea unor premii etc


d) săvârşirea unor fapte de excepţie care au ca efect preîntâmpinarea unor dezastre, salvarea de vieţi omeneşti, apărarea comunităţii sau a unor membri ai acesteia în faţa unor pericole, apărarea proprietăţii publice şi private a comunei.


e) activitate îndelungată, consecventă şi perseverentă pentru soluţionarea unor probleme majore ale comunei, pentru punerea  în valoare a resurselor umane şi materiale locale, pentru armonizarea relaţiilor interumane şi pentru creşterea prestigiului comunei Maracineni
– Cetătenii pot fi consultați, prin referendum, cu privire la problemele de interes deosebit, potrivit legii.Consultarea cetătenilor se poate face si prin adunări populare organizate pe sate.

 – Convocarea si organizarea adunărilor populare se face de către primar sau la initiativa a 1/3 din numărul consilierilor în functie.Convocarea se face prin aducere la cunostintă publică a scopului, a datei si a locului unde urmează să se tină adunarea.

–Adunarea populară este valabil constituită în prezenta majoritătii reprezentantilor familiilor si adoptă propuneri cu majoritatea celor prezenti.Propunerile se consemnează într-un proces-verbal care se înaintează primarului.

– Primarul are obligatia de a aviza propunerile si de a le înainta Consiliului local,la prima sedintă, pentru a hotărî.Solutia adoptată se aduce la cunostintă publicului, prin grija secretarului general al comunei.

– În scopul realizării si exploatării unor lucrări de interes comun,consiliul local hotărăste asocierea cu alte consilii locale si agenti economici din tară.

De asemenea, consiliul local poate hotărî cu privire la înfrătirea cu alte unităti administrativteritoriale similare din alte tări, precum si cu privire la asocierea cu agenti economici din străinătate.

- Atribuirea si schimbarea denumirilor unor institutii publice de interes local, a străzilor si altor obiective locale, se face în conformitate cu prevederile OUG nr.57/2019,codul Administrativ ,Legea nr.48 din 2003 si Ordinul MIRA nr.564 din 2008 privind atribuirea sau schimbarea de denumiri.

- In vederea promovarii intereselor comunei,primarul ,viceprimarul si secretarul general al  comunei sunt reprezentantii autoritătii publice locale în Asociatii, în acest sens se pot înscrie în aceste organisme iar cheltuielile privind înscrierea si cotizatia fiind suportate din bugetul local.

Art.25.-Ziua comunei Mărăcineni este ziua de „7 Iunie „ a fiecarui an, sărbătoare care cinsteşte tradiţiile locale şi care reprezintă un bun prilej de întâlnire pentru toţi locuitorii.
Art.26. –Publicitatea prezentului Statut se va face prin grija secretarului general al  comunei Mărăcineni, judetul Argeș.

Intocmit,
Secretar general al comunei Mărăcineni,
 Marinela BUJOR
ROMÂNIA

JUDEȚUL ARGEȘ
PRIMĂRIA COMUNEI MĂRĂCINENI
N O T Ă   D E   F U N D A M E N T A R E,
        La proiectul de hotărâre privind aprobarea Statutului comunei Mărăcineni,judetul Argeș , în conformitate cu OUG nr.57/2019-Codul Administrativ.Unitățile cărora li se aplică acest statut sunt comunele,orasele,municipiile si județele.

         Fiecare unitate administrativ-teritorială iși aprobă propriul Statut(art.104 din OUG nr.57/2019-Codul Administrativ).

          La elaborarea proiectului de statut s-au folosit urmatoarele surse:

-Legislatia in vigoare respectiv:

-Ordonanța de Urgență a Guvernului nr. 57 din 5 iulie 2019 privind Codul Administrativ 
-Legea nr.351/2001 privind aprobarea planului de amenajarea teritoriului national;

-Legea nr.227/2015 Codul fiscal cu modificarile si completarile ulterioare;

De asemenea s-au folosit in fundamentarea proiectului de statut,:

-Hotararile C.L.Maracineni privind inventarierea domeniului public si privat;

-Informatii utile de la diferite persoane varstnice.

Proiectul de statut a fost structurat ținând cont de modelul Statutului-cadru.

Secretar general al comunei Mărăcineni,
                                                                                                                 Marinela BUJOR

